projecte-aina/catalan_government_crawling huggingface dataset:
Des d'ahir, 16 de setembre, està oberta la inscripció per a una nova edició d'aquest curs de formació
Póster de la 9a edició del curs de donació i trasplantament
Aquest curs on-line pretén, de la mà de reconeguts experts, aportar coneixement i oferir un fòrum de debat sobre tot allò relacionat amb les cures al final de la vida i el procés de donació en mort encefàlica i en asistòlia per metges especialistes en el pacient crític i/o directament o indirectament relacionats amb el món de la donació i trasplantament.
Ofereix l'oportunitat d'adquirir i actualitzar els coneixements en aquest tema.
Animeu-vos a fer aquest curs que esperem us resulti de gran ajuda
Curs gratuït finançat per l'ONT (places limitades)
6 mesos desprès de l'inici de l'epidèmia de la COVID-19 a casa nostra, aquest passat mes d'agost s'ha aconseguit superar de nou la barrera dels 100 trasplantaments d'òrgans mensuals, amb 109 intervencions realitzades a Catalunya, 2 menys que el mateix mes de fa un any.
Concretament, s'han dut a terme 68 trasplantaments renals, 25 hepàtics, 1 cardíac, 12 pulmonars i 3 pancreàtics.
D'aquests, 10 es van realitzar en centres pediàtrics.
Evolució mensual de l'activitat mensual de donació i trasplantament d'òrgans a Catalunya, gener-agost 2020.
La crisi sanitària provocada per la pandèmia de la COVID-19 ha afectat i segueix afectant de manera significativa, com en altres àmbits de la sanitat, al sistema de trasplantaments.
El global d'aquestes intervencions s'han reduït un 28,0% en els primers 8 mesos de l'any 2020 en comparació a l'any anterior (884 vs.
La donació ho ha fet de forma superior, un 40,4%, en el mateix període d'observació (165 vs.
La corba evolutiva tant de les donacions com dels trasplantaments ha seguit una forma similar al llarg d'aquests mesos (figura).
Un inici d'any amb molta activitat, seguit per una brusca davallada a causa de l'afectació del sistema sanitari per l'epidèmia, on l'activitat es va limitar a casos urgents, programes especials i pediàtrics.
I, finalment, una recuperació lenta però sostinguda de l'activitat des de finals de maig fins a l'actualitat.
"Si comparem aquestes corbes en relació a les del global de l'Estat, tot i seguir una tendència similar, veiem, per una banda, que l'afectació a Catalunya durant els mesos complicats de la pandèmia va ser superior, degut a la menor afectació de les comunitats autònomes del sud i del nord d'Espanya, que van permetre mantenir certa activitat.
Per altre banda, la recuperació de l'activitat de trasplantament a Catalunya està sent més intensa en comparació a la del global d'Espanya, per l'acceptació, en part, d'un alt nombre d'òrgans rebuts d'altres comunitats.
Amb la donació encara estem, comparativament, per sota", comenta Jaume Tort, director de l'OCATT, l'Organització Catalana de Trasplantaments del Sistema de Salut de Catalunya.
Les llistes d'espera per trasplantament s'han mantingut estables o inclús s'han reduït en els mesos de més activitat, fins els actuals 1.139 pacients en llista.
Aquest fet posa de manifest la baixa inclusió de nous pacients en llista, derivada de la disminució de l'activitat de consultes externes i derivacions especialment durant la fase crítica de la pandèmia.
Aprofitem per agrair novament als donants i a les seves famílies la seva generositat i als professionals el seu compromís permanent.
En els primers vuit mesos de l'any, els trasplantaments s'han reduït un 28,0% en comparació a l'any anterior (884 vs.
633) i la donació ho ha fet de forma superior, un 40,4% (165 vs.
Situació actual de l'activitat de donació i trasplantament
Professionals sanitaris i pacients de l'entorn de la donació i el transplantament expliquen com han viscut aquesta situació de pandèmia per la Covid-19
Del 23 al 27 de novembre de 2020 tindrà lloc, aquesta vegada de forma telemàtica, una nova edició de la Reunión Nacional de Coordinadores de Trasplantes
Les condicions actuals obliguen als organitzadors a modificar el format del Congrés Nacional de Coordinadors Madrid 2020 i convertir-lo en un congrés en línia.
L'organització està treballant per oferir una p lataforma activa i dinàmica que permeti interactuar al màxim als diferents participants.
Els temes que es tractaran durant el congrés seran:
Mentre tant, us animem a e nviar les vostres comunicacions, que estaran obertes fins el proper el 12 d'octubre de 2020.
Veure el programa a la pàgina web del congrés: https://coordinadoresmadrid2020.com/
Congrés gratuït patrocinat per la ONT i la Comunitat de Madrid
La Newsletter Transplant és una publicació del Consell d'Europa que realitza l'Organització Nacional de Trasplantaments (ONT) des de l'any 1996.
Conté l'activitat de donació i trasplantament d'òrgans, teixits i cél·lules de 71 països i és la publicació de referencia per conèixer l'activitat del nostre àmbit a nivell internacional.
En aquest nou número de la Newsletter Transplant s'inclouen dades d'activitat de donació i trasplantament i gestió de llistes d'espera de 71 països d'el món de l'any 2019.
Aquestes dades són proporcionades per una xarxa de punts focals de contacte designats per les autoritats sanitàries dels països participants.
Per obtenir el document, heu d'accedir a través del següent enllaç: www.edqm.eu/freepub.
Ompliu el formulari, clickeu a l'apartat ' Organs, tissues and Cells ', seleccioneu NEW-2020 de la Newsletter Transplant i premeu ' Request '.
A continuació, rebreu un correu electrònic amb l'enllaç al document per descarregar-lo en format pdf.
La informació de la Newsletter Transplant també està disponible a l' Observatori Global de Donació i Trasplantament (GODT), mantingut per l'ONT com a centre col·laborador de l'OMS, l'Organització Mundial de la Salut.
A més d'albergar els informes anuals d'activitat global, el GODT permet descarregar-se dades i construir figures on-line.
En aquest nou número de la Newsletter Transplant s'inclouen dades d'activitat de donació i trasplantament i gestió de llistes d'espera de 71 països d'el món, corresponents a l'any 2019.
Accedeix al formulari per obtenir la Newsletter Transplant
Accedeix a la pàgina web del GODT, l'Observatori Global de Donació i Trasplantament
És un dels gestos més generosos que pot fer un ésser humà.
Apreneu com es desenvolupa tot el procés de donació d'òrgans i teixits per a trasplantament.
Apreneu quins son els òrgans, els teixits i els tipus de cèl·lules que es poden donar.
Si la vida us enfronta a la difícil experiència de veure morir un familiar, podreu, en un gest d'infinita generositat, donar a altres la vida que el vostre ésser estimat ha perdut.
Quan una simple decisió pot salvar moltes vides.
Un curtmetratge sobre la donació d'òrgans.
Els articles divulgatius estan redactats i explicats per professionals de l'entorn de la donació i el trasplantament d'òrgans, teixits i cèl·lules, experts en la temàtica tractada.
Periòdicament s'aniran publicant aquests articles divulgatius que tenen per objectiu complimentar la informació que es troba en aquest web o aprofundir sobre un tema concret.
Els autors són professionals del nostre entorn, com coordinadors de trasplantament i professionals dels equips de trasplantament dels diferents hospitals catalans, però també de l'OCATT o d'altres institucions de l'àmbit del trasplantament.
Els programes de priorització de les diferents llistes, la donació en asistòlia no controlada, els teixits, el sistema MELD i la llista de fetge, el programa de trasplantament renal de donant viu creuat o la coordinació de l'intercanvi d'òrgans seran només alguns dels temes que es tractaran de forma individualitzada en aquest nou espai.
Mira els aticles divulgatius publicats
El diumenge 19 de març de 2017, a les 10:00 h del matí, se celebrarà la 4a edició de la cursa Transplant Run.
És una cursa 100% solidària, de 5 km en pro del col·lectiu de pacients trasplantats, que compta amb el suport
de la FATCAT (Federació d'Associacions de Trasplantats de Catalunya) i la OCATT (Organització Catalana de Trasplantaments), amb l'aval de la Societat Catalana de Trasplantament i amb la col·laboració d'Obra Social "La Caixa".
Imatge del Flyer de la Transplant Run 2017
EL 100% de la recaptació total de les inscripcions i els donatius, realitzats a través de la fila 0, es donarà al VHIR (Vall d'Hebron Institut de Recerca) per la recerca en àmbits relacionats amb el trasplantament.
Les inscripcions es tancaran el dia 15 de març a les 24.00 hores o quan s'arribi als 5.000 atletes inscrits.
El preu de la inscripció és de 8 euros i de 4 euros per a menors de 15 anys (+ 2 euros addicionals per xip, opcional).
La recollida del dorsal, del xip i de la samarreta es podrà efectuar els dies previs a la cursa (divendres 17 i dissabte 18 de març de 2017) al Centre Comercial Diagonal Mar (Horari de recollida: matí de 10:00 h a 14:00 h i tarda de 16:00 h a 20:00 h) i serà imprescindible presentar el comprovant de pagament i el DNI.
Les persones que resideixin fora de Barcelona podran recollir-ho el mateix dia de la cursa.
La Transplant Run té per objectiu sensibilitzar a la població sobre la importància de la donació d'òrgans i teixits i fomentar la pràctica de l'exercici físic i els hàbits de vida saludable entre les persones trasplantades i la població en general.
Accedeix a la pàgina web transplantrun.com per obtenir més informació sobre la cursa, per inscriure't o per conèixer el recorregut
Frederic Duran i Jordà, al Poble nou de Barcelona
Telèfon d'informació a la ciutadania: 93 339 83 03
Necessites informació sobre la donació o el trasplantament?
Posa't en contacte amb nosaltres i et contestarem en breu!
Si voleu contactar amb l'OCATT directament podeu fer-ho amb aquest formulari.
La setena edició de la revista European Public Mosaic (EPuM), que publica l'Escola d'Administració Pública de Catalunya, es dedica a la importància de les dades obertes en la societat actual.
Obre aquest dossier un article de la directora general de Transparència i Dades Obertes, Núria Espuny, que explica per què les dades obertes a la Generalitat de Catalunya constitueixen una veritable estratègia de govern.
L'article assenyala el fet que l'obertura de dades promoguda des de l'Administració catalana és aquella en què es posen a disposició de la ciutadania conjunts de dades per tal de ser utilitzades i compartides per tothom, en qualsevol moment i lloc.
Aquesta estratègia esdevé una estratègia de govern, un veritable compromís, perquè la política d'obertura duta a terme acaba promovent l'ús d'aquestes dades dades dins i fora de l'Administració.
Les principals característiques que fan d'aquesta estratègia una estratègia de govern són:
El núm. 7 de la revista inclou també un article d'Alberto Abella, de Desidedatum, Maurizio Napolitano, de Digital Common Labs, Silvana Fumega, investigadora del Latin America Open Data Initiative, i una entrevista a Rufus Pollock, fundador i president de l'Open Knowledge Foundation.
Open Journal on Public Service (EPuM) és una revista periòdica en llengua anglesa que té com a objectiu difondre i contribuir al debat sobre gestió pública i innovació en administracions públiques a escala europea i mundial.
Inclou entrevistes amb experts, articles en profunditat i seccions sobre bones pràctiques, noves tendències i les últimes actualitzacions.
Gràcies als més de 2500 subscriptors i subscriptores!
Complim gairebé sis anys d'informació mensual sobre transparència, dades obertes, participació i bon govern
Inscriviu-vos a la presentació del nou llibre de la col·lecció Govern Obert el proper dia 30
La organització internacional farà recomanacions als governs sobre els datasets de la COVID19
La pàgina dadescovid.cat ofereix informació recollida amb criteris fiables
Exteriors organitza un seminari per generar nou coneixement sobre les cures i la conciliació
Consulteu l'informe final dels debats
S'hi exposen els casos d'Eslovènia i Noruega
Un comitè de seguiment en garantirà el compliment
El Segell Infoparticipa avalua anualment la transparència al món local
Es garanteix així una governança més col·laborativa del litoral
Podem fer difusió de les vostres activitats.
Formació en línia: dimecres 23 de setembre, 9.00h.
Organitza: Agència de Transparència de l'Àrea Metropolitana de Barcelona
Inscripcions obertes fins el 28 de setembre
Servei de dades obertes de l'Ajuntament de Barcelona
En línia: Del 28 de setembre a l'1 d'octubre de 2020
En línia: dimecres 30 de setembre, 9.30h.
Inscripcions obertes fins el 30 de setembre
Organitza: Direcció General de Joventut
Data: Del 19 d'octubre al 9 de novembre de 2020
Organitza: Escola d'Administració Pública de Catalunya
Format presencial i digital: Málaga, 29 i 30 d'octubre
Orientacions per planificar polítiques amb impacte territorial
La nostra societat cada vegada és més complexa.
La ciutadania és més exigent i disposa de coneixements i capacitats per plantejar els seus punts de vista.
No rep les polítiques públiques passivament, sinó que és capaç d'entendre'n els impactes i de valorar-los en funció dels seus interessos i les seves preferències.
Disposar d'una ciutadania activa i compromesa és, evidentment, una bona notícia, una tendència que caldria celebrar i impulsar.
És, també, un repte per als governants, ja que els exigeix fer les coses d'una altra manera.
I aquesta és una segona bona notícia.
Cal superar l'asimetria que hi ha avui dia entre una societat nova una política vella, entre l'aparició de nous problemes i la vella manera d'abordar-los.
Per aquesta raó, aquesta guia ofereix unes recomanacions que ens ajudin a construir aquesta nova política.
No es tracta d'un protocol tancat i detallat, sinó d'algunes orientacions que tenen com a objectiu tant reconèixer el paper d'una ciutadania més activa com facilitar als responsables públics una guia per prendre decisions millors i per desplegar-les amb més eficiència.
La Secretaria de Transparència i Govern Obert va iniciar la setmana passada el cicle de sessions Cafè amb dades, la primera d'una sèrie de sessions divulgatives, en format de píndola de 2 hores, amb què volem fomentar el coneixement i l'ús de les dades obertes entre el personal de les administracions públiques catalanes, la societat i el món empresarial i social.
La Secretaria de Transparència i Govern Obert presenta el nou portal de participació ciutadana participa.gencat.cat, una eina interactiva que permet a la ciutadania mantenir-se informada sobre les iniciatives impulsades pel Govern, opinar-hi, i contribuir així a la millora en la presa de decisions de les polítiques públiques.
Els reptes de la democràcia a l'era digital: presentació del portal participa.gencat.cat
Lloc: Sala d'actes de l'Escola d'Administració Pública de Catalunya (c/ Girona, 20)
Inscriu-te a la presentació i vine a conèixer la plataforma!
El proper dia 5 de novembre es presentarà el portal de participació ciutadana de la Generalitat de Catalunya, un espai de trobada entre Administració i ciutadania.
Té la vocació d'ajudar a millorar les polítiques públiques i la qualitat democràtica de les nostres institucions i permetre a la ciutadania informar-se, participar i debatre sobre polítiques impulsades pel Govern de Catalunya.
Amb aquesta plataforma digital, la Generalitat de Catalunya vol contribuir a consolidar una nova forma de governar, on s'aprofita el talent i la intel·ligència col·lectiva en benefici de la comunitat.
És, per tant, un espai per construir amb la ciutadania un país més obert i transparent.
La presentació anirà a càrrec del conseller Ernest Maragall i anirà seguida d'un debat sobre els reptes de la democràcia a l'era digital.
Presentació de l'estratègia de dades obertes.
La segona sessió del Cafè amb Dades, organitzat per la Direcció General de Transparència i Dades Obertes, es va celebrar amb èxit de participació el passat dia 21 de març a l'Escola d'Administració Pública de Catalunya, i amb l'objectiu de mostrar la potencialitat de les dades obertes com a eina per al retiment de comptes.
En aquesta edició s'hi van exposar tres iniciatives que mostren la capacitat que tenen les dades obertes per desenvolupar el que se'n diu una societat informada.
Una societat com l'actual, sobreexposada a la informació i de vegades superada per la dificultat de verificar-la té però la capacitat d'accedir a informació contrastada i sorgida directament de les fonts originals.
S'hi van tractar dues experiències del sector públic, una relativa a la visualització d'agenda, obsequis i reunions dels alts càrrecs de la Generalitat (encara en producció) i la segona relativa al visor de la qualitat de l'aire.
La tercera iniciativa neix de la societat civil com a eina de sensibilització i denúncia de la violència masclista.
Parlem de " ", un projecte que va néixer fa menys d'un any i que més enllà de donar a conèixer aquesta realitat, hi ha impactat directament per transformar-la.
Aquí teniu accés a les visualitzacions de qualitat de l'aire i del projecte.
Properament estarà disponible el visor del codi de conducta dels alts càrrecs
Accediu als vídeos de la jornada aquí!
El proper dia 15 de setembre, de 16 a 17.30h i en format virtual, tindrà lloc la taula rodona 'Experiències internacionals en la lluita contra la corrupció i en l'enfortiment de la integritat'.
Durant la sessió, organitzada per la Secretaria de Transparència i Govern Obert, coneixerem i debatrem, de la mà d'experts, sobre diferents iniciatives en matèria de lluita contra la corrupció tant d'àmbit català com internacional.
Aquest acte forma part de les activitats de desplegament de l'Estratègia de lluita contra la corrupció i d'enfortiment de la integritat pública, aprovada en Acord de Govern el 15 de gener de 2020, i que ha estat elaborada, entre d'altres, a partir de les evidències que aporten diferents iniciatives internacionals endegades per lluitar contra la corrupció.
L'esdeveniment serà retransmès en els idiomes originals, català i anglès, i per assistir-hi és necessària la inscripció.
A sota trobareu el programa i el formulari d'inscripció.
Les persones inscrites rebran un correu electrònic, unes hores abans de l'esdeveniment, amb l'enllaç per accedir i participar a la sessió.
Presentació: Olinda Anía, coordinadora del Programa de l'Estratègia de lluita contra la corrupció i d'enfortiment de la integritat.
Obertura: Bernat Solé, conseller d'Acció Exterior, Relacions Institucionals i Transparència.
Moderadora: Lourdes Parramon, cap de Relacions Institucionals, Visibilitat i Participació de l'Oficina Antifrau de Catalunya.
Cloenda: Jordi Foz, secretari de Transparència i Govern Obert.
La setena edició de la revista EPUM, European Public Mosaic, que publica l'Escola d'Administració Pública de Catalunya, dedica el seu volum a la importància de les dades obertes en la societat actual.
Obre aquest dossier un article de la Directora General de Transparència i Dades Obertes, Núria Espuny que explica perquè les dades obertes a la Generalitat de Catalunya constitueixen una veritable estratègia de govern.
L'article assenyala el fet que l'obertura de dades promoguda des de l'administració catalana és aquella en què es posen a disposició de la ciutadania conjunts de dades per tal de ser utilitzades i compartides per tothom, en qualsevol moment i lloc.
Aquesta estratègia esdevé així una estratègia de govern, un veritable compromís, perquè la política d'obertura de dades acaba promovent l'ús d'aquestes dades dins i fora de l'administració.
Les principals característiques que fan d'aquesta estratègia una estratègia de govern són:
-l'obertura de dades es fa per defecte i no per obligació
-facilita el retiment de comptes
-genera valor social en esdevenir un agent de canvi
-ajuda a definir millors polítiques públiques
-és un projecte col·lectiu de totes les administracions catalanes.
El núm. 7 de la revista inclou també un article d'Alberto Abella, gerent de Desidedatum, Maurizio Napolitano de Digital Common Labs, Silvana Fumega, investigadora del Latin America Open Data Initiative, i una entrevista a Rufus Pollock, fundador i president de l'Open Knowledge Foundation.
El mosaic públic europeu (EPuM).
Open Journal on Public Service té com a objectiu difondre i contribuir al debat sobre gestió pública i innovació en administracions públiques a nivell europeu i mundial.
Inclou entrevistes amb experts, articles en profunditat i seccions sobre bones pràctiques, noves tendències i les últimes actualitzacions.
Amb aquesta edició del butlletí arribem a 50 números, gairebé sis anys d'informació sobre el govern obert: transparència, dades obertes, participació ciutadana i bon govern.
La seva evolució i el nombre de subscriptors reflecteixen l'interès creixent per la temàtica.
El butlletí de govern obert és la principal eina de comunicació de la Secretaria de Transparència i Govern Obert per tal d'informar la ciutadania sobre les novetats i l'avenç de l'aplicació del govern obert.
L'aprovació de la Llei de Transparència, a finals de l'any 2014, va propiciar la posada en marxa de la pàgina web de govern obert que té com a objectiu informar sobre les principals novetats i actualització relativa a la transparència de l'Administració de la Generalitat; el foment de la participació ciutadana en els afers públics; el desplegament de l'Estratègia de dades obertes de la Generalitat de Catalunya, i des del mes de gener d'enguany, la implementació de l'Estratègia de lluita contra la corrupció i de foment de la integritat pública.
Una selecció important del volum d'informació que es genera al web és incorporada al butlletí, que té caràcter mensual, per tal de mantenir els lectors informats.
Amb més de 2500 subscriptors, aquesta publicació ha recollit les principals novetats d'implementació del govern obert, entès com una nova manera de governar amb la ciutadania.
La seva evolució reflecteix l'interès creixent per les polítiques de govern obert
La LLEI 8/2020, del 30 de juliol, de protecció i ordenació del litoral, pretén garantir una major participació i més transparència en la presa de decisions relacionades amb el litoral català.
La Llei inclou una sèrie de novetats en participació i transparència que es poden resumir en tres grans blocs:
En primer lloc, l'article 5 de la Llei fixa els principis de participació i transparència destacant que els instruments de protecció, ordenació i gestió del litoral han de "Garantir una governança adequada que permeti una participació suficient de manera adequada i oportuna, en un procés de decisió transparent de les poblacions locals i els sectors de la societat civil interessats en les zones costaneres".
En matèria de transparència, la Llei estableix en els seus articles 7 i 27, criteris per millorar la transparència administrativa i la seguretat jurídica dels diferents operadors.
També regula la garantia d'informació pública amb un seguit d'obligacions.
Finalment, la nova normativa incorpora tres nous òrgans que permetran una major participació dels diferents actors implicats en la regulació del litoral: el Consell Rector del Pla de protecció i ordenació del Litoral; la Comissió d'Ordenació del Litoral, per garantir que la presa de decisions és participada per tots els actors; i el Conservatori del Litoral de Catalunya, que haurà de ser creat pel Govern, en el termini d'un any a través d'un procés participatiu.
La Llei de protecció i ordenació del litoral de Catalunya neix amb l'objectiu de desenvolupar la competència exclusiva de l'Administració de la Generalitat en matèria d'ordenació del litoral, mitjançant l'articulació d'un model de gestió integrada de l'espai costaner català, amb l'Administració de la Generalitat com a administració de referència i un major protagonisme dels actors que hi tenen un paper fonamental.
Es garanteix així una governança més col·laborativa del litoral